
ДО

ОБЩИНСКИ СЪВЕТ ДРЯНОВО
ПРЕДЛОЖЕНИЕ

от Трифон Панчев -  Кмет на Община Дряново
  Относно: Изменение на Наредбата за определянето и администрирането на местните такси и цени на услуги на територията на Община Дряново.

УВАЖАЕМИ ОБЩИНСКИ СЪВЕТНИЦИ

   
Във връзка с увеличените разходи за транспорт на длъжностни лица от община Дряново, участващи в изнесени весели ритуали /сватби/ на територията на общината извън град Дряново и липсата на цена за заплащане на пътуване до мястото за извършване на ритуала, предлагам да бъде актуализирана действащата Наредба за определянето и администрирането на местните такси и цени на услуги на територията на Община Дряново в частта и от РАЗДЕЛ VIIIA Весели ритуали - Чл.40а – „Такси за весели ритуали“, алинея 4: „Изнесен ритуал за сключване на граждански брак“ – 195,58 лв./100,00 евро, като бъде променена алинея 4: „Изнесен ритуал за сключване на граждански брак на територията на гр. Дряново“ – 195,58 лв./100,00 евро и бъде добавена алинея 5: „Изнесен ритуал за сключване на граждански брак извън територията на гр. Дряново“ – 244,48 лв./125,00 евро.
   
Целта на настоящото предложение за изменение и допълнение на Наредба за определянето и администрирането на местните такси и цени на услуги на територията на Община Дряново е подобряване качеството на предлаганате услуги от община Дряново и осигуряване на възможност за транспорт на общинските служители при изпълнение на служебните им задължения.
   
Настоящото предложение има характера и на доклад по смисъла на чл. 26, ал. 3 от Закона за нормативните актове. Предложението заедно с проекта и мотивите към него ще бъде публикувано на официалната интернет страница на Община Дряново, на адрес: www.dryanovo.bg, като на всички заинтересовани лица се предоставя срок от 30 дни да се запознаят с него и да изразят своите възражения, предложения и становища.
   
Предвид гореизложеното, предлагам Общински съвет Дряново да приеме следното    
РЕШЕНИЕ:
   
На основание чл. 21, ал. 2 от Закона за местното самоуправление и местната администрация, чл. 8 и чл. 11, ал. З от Закона за нормативните актове, при спазване изискванията на чл. 26 и чл. 28 от Закона за нормативните актове, чл. 75, чл. 76, ал. З и чл. 11 от Административнопроцесуалния кодекс, Общински съвет - Дряново извършва следните промени в Наредбата за определянето и администрирането на местните такси и цени на услуги на територията на Община Дряново: 
1. Изменя РАЗДЕЛ VIIIA „Весели ритуали“, Чл.40а „Такси за весели ритуали“, както следва:

Било: Алинея 4: „Изнесен ритуал за сключване на граждански брак“ – 195,58 лв./100,00 евро;
Става: Алинея 4: „Изнесен ритуал за сключване на граждански брак на територията на гр. Дряново“ – 195,58 лв./100,00 евро;
Алинея 5: „Изнесен ритуал за сключване на граждански брак извън територията на гр. Дряново“ – 244,48 лв./125,00 евро;
2. Задължава кмета на общината да извърши необходимите промени, считано от датата на взетото решение.
3. Настоящото решение, на основание чл. 37, ал. 3 от ЗНА и чл. 109, ал. 2, изр. първо, предложение второ от Правилник за организацията и дейността на Общински съвет, неговите комисии и взаимодействието му с Общинска администрация Дряново, да се разгласи на населението на общината, чрез публикуването му на интернет страницата на Община Дряново. 
С уважение, 
ТРИФОН ПАНЧЕВ

Кмет на Община Дряново

Изготвил:

Красимир Димитров
Директор на дирекция „МДТБФ“

